**LIMBA ŞI LITERATURA ROMÂNĂ**

**Examen de selecţie pentru clasa a V-a**

**2014-2015**

**Se acordă 10 puncte din oficiu. Total 100 de puncte.**

**Timp de lucru 90 de minute.Toate subiectele sunt obligatorii.**

**Subiectul I (40 de puncte)**

Citește cu atenție textul și rezolvă cerințele:

 La 15 iunie 1767, Cosimo Piovasco di Rondo, fratele meu, a stat pentru ultima oară la masă în mijlocul nostru. Mi-aduc aminte de parcă s-ar fi petrecut azi. Ne aflăm în sufrageria vilei noastre din Ombrosa: ferestrele **încadrau** ramurile dese ale **uriaşului** stejardin parc. Era la amiază, şi familia noastră, după un **vechi** obicei, stătea la masă la ora aceea. Ţin minte că vântul bătea dinspre mare şi frunzele foşneau. Cosimo zise :

 - Am spus că nu vreau şi gata! şi împinse farfuria cu melci. Nici că se pomenise vreodată o nesupunere mai gravă […]

 Abia mai târziu mi-am dat seama de această acumulare treptată de nemulțumire față de familie: pe atunci aveam opt ani, luam totul în joacă, iar războiul pe care noi, cei mici, îl duceam împotriva celor mari era cel obișnuit al tuturor copiilor; nu-mi dădeam seama că încăpățânarea fratelui meu ascundea lucruri mai adânci […]

 N-a trecut mult și l-am văzut pe fereastră, cum se cățăra în stejar. Deși nu avea decât doisprezece ani, era îmbrăcat și pieptănat foarte îngrijit, așa cum voia tata să te prezinți la masă: păr pudrat și cu panglică cu coadă, pălărie, volane de dantelă, frac verde cu coadă, pantaloni de culoarea nalbei, sabie mică și ghete lungi, de piele albă, până la jumătatea pulpei, singura concesie[[1]](#footnote-1) față de un **port** mai potrivit vieții noastre de la țară.

(Italo Calvino, text adaptat după **Baronul din copaci)**

1. Găseşte cuvinte cu sens asemănător pentru cuvintele: ***încadrau, port*.** 4 p
2. Găsește cuvinte cu sens opus pentru cuvintele : ***uriaș, vechi.*** 4 p
3. Precizează părțile de vorbire și părțile de propoziție asociate cuvintelor subliniate din secvența : *„Ţin minte că vântul bătea dinspre mare şi frunzele foşneau.”* 6 p
4. Extrage din primul alineat, un substantiv comun, un substantiv propriu, două verbe, un pronume și un adjectiv. 6 p
5. Transformă propoziția „*şi împinse farfuria cu melci”* în propoziție simplă. 6 p
6. Transcrie din text enunțul care indică locul unde se retrage Cosimo. 6 p
7. Explică în maximum 2-3 rânduri, sensul enunțului „*pe atunci aveam opt ani, luam totul în joacă, iar războiul pe care noi, cei mici, îl duceam împotriva celor mari era cel obișnuit al tuturor copiilor; nu-mi dădeam seama căîncăpățânarea fratelui meu ascundea lucruri mai adânci…”* 8 p

**Subiectul al II-lea (32 de puncte)**

 Alcătuiește o compunere de 100 – 150 de cuvinte, în care să descrii un personaj (la alegere) din textul suport de la subiectul I.

În elaboararea compunerii, vei avea în vedere:

* să precizezi aspectele relevante descoperite în text referitoare la personaj;10 p
* să precizezi două trăsături relevante pentru descrierea/portretul personajului; 8p
* să formulezi o părere despre personaj și acțiunile/atitudinile acestuia;6 p
* să ai un conținut adecvat cerinței; 4 p
* să te încadrezi în limita de cuvinte indicată; 4 p

**Notă!**Se acordă **18 puncte** pentru redactarea întregii lucrări (unitatea compoziției – 2 p.; coerența textului – 2p.; stilul, vocabularul adecvate –3 p.; ortografia – 4 p.; punctuația – 4 p.; așezarea corectăîn pagină – 2p.; lizibilitatea – 1 p.)

**BAREM DE EVALUAREȘI DE NOTARE**

**Se punctează oricare alte formulări/ modalităţi de rezolvare corectă a cerinţelor.**

**Nu se acordă punctaje intermediare, altele decât cele precizate explicit prin barem.**

**Nu se acordă fracţiuni de punct.**

**Se acordă 10 puncte din oficiu. Nota finală se calculează prin împărţirea la 10 a punctajului total.**

**Subiectul I (40 de puncte)**

1. câte 2 puncte pentru notarea unui cuvânt cu sens asemănător **2x2p=4 puncte**

2. câte 2 puncte pentru notarea unui cuvânt cu înțeles opus **4x1p=4 puncte**

3. câte 2 puncte(1 punct pentru fiecare parte) pentru identificarea corectă a părților de propoziție și a părților de vorbire: **3x2p=6 puncte**

4. câte 1 punct pentru transcrierea fiecărei părţi de vorbire: **6x1p=6 puncte**

5. transformarea propoziției dezvoltate în propoziție simplă **6 puncte**

6. transcrierea corectă a enunțului: **6 puncte**

7. explicare nuanțată – 8p/ explicare superficială, ezitantă – 4p/ încercare de a explica sensul enunțului – 2p **8 puncte**

**Subiectul al II-lea (32 de puncte)**

– precizarea aspectelor relevante descoperite în text referitoare la personaj – 10p.; precizarea unor aspecte referitoare la personaj– 5 p. **10 puncte**

– câte 4 puncte pentru precizarea celor două trăsături ale personajului **2x4p=8 puncte**

– formularea unei opinii pertinente despre personaj – 6p; formularea ezitantă – 3p

**6 puncte**

adecvarea conţinutului la cerinţă – 4p.; conţinut parţial adecvat –2p. **4 puncte**

– respectarea precizării privind numărul de cuvinte **4 puncte**

**Notă!**

**Cele 18 puncte se acordă pentru redactare, astfel:**

– unitatea compoziţiei **2 puncte**

– coerenţa textului **2 puncte**

– registrul de comunicare, stilul şi vocabularul adecvate conţinutului - 3p.; parţial -1p. **3 puncte**

– ortografia (0 erori: 4p.; 1 – 2 erori: 3p.; 3 – 4 erori: 2p.; 5 erori – 1p; mai mult de 5 erori:

0p) **4 puncte**

– punctuaţia (0 erori: 4p.; 1 – 2 erori: 3p.; 3 – 4 erori: 2p.; 5 erori – 1p; mai mult de 5 erori: 0p) **4 puncte**

– aşezarea corectă a textului în pagină **2 puncte**

– lizibilitatea **1 punct**

1. concesie, concesii, s. f. Îngăduință, cedare, renunțare (la ceva) în folosul sau în interesul altuia. [↑](#footnote-ref-1)